proxectonos/corpus_dominio_legal_administrativo_tmp huggingface dataset:
ORDE do 5 de setembro de 2006 pola que se lle autoriza a ampliación de dúas unidades de educación infantil ao centro privado Obradoiro da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/10/2006

Examinado o expediente presentado polo centro privado Obradoiro da Coruña, no cal solicita a ampliación de dúas unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación de dúas unidades de educación infantil ao centro privado Obradoiro da Coruña, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 5 de setembro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: r/ Feáns, 152.
Denominación: centro privado Obradoiro.
Titular: Promotora Educativa Coruñesa, S.L.
Código do centro: 15022498.
Nivel: educación infantil.
Unidades de que constaba: 4.
Unidades novas autorizadas: 2.
Composición resultante:
Educación infantil: 6 unidades.
Educación primaria: 12 unidades.
Educación secundaria:
8 unidades de educación secundaria obrigatoria.
4 unidades de bacharelato das modalidades de ciencias da natureza e da saúde e a de humanidades e ciencias sociais.
AXENCIA PARA A CALIDADE DO SISTEMA UNIVERSITARIO
DE GALICIA
RESOLUCIÓN do 28 de setembro de 2006 pola que se dá publicidade ao acordo do Consello de Dirección do Igape de delegación excepcional de competencias para a resolución de expedientes nos que incorran causas de abstención ou recusación no órgano competente.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/10/2006

Tendo en conta as causas de abstención e recusación establecidas nos artigos 28 e 29 da Lei 30/1992, do 26 de novembro, de réxime xurídico das administracións públicas e do procedemento administrativo común, así como a delegación de competencias establecida por acordo do Consello de Dirección do Igape en data do 30 de marzo de 2006 (DOG nº 81, do 27 de abril) no presidente e no director xeral, estímase oportuno prever un sistema xeral de delegación de competencias que evite a paralización dos expedientes en casos en que con
corra algunha causa de abstención ou recusación nalgún dos citados órganos.
Polo que antecede, e de conformidade coas facultades que teño conferidas,
RESOLVO:
Primeiro.-Publicar a seguinte delegación excepcional de competencias para a resolución de expedientes en que incorran causas de abstención ou recusación no órgano competente, acordada polo Consello de Dirección do Igape na súa xuntanza do 28 de setembro de 2006:
«Naqueles casos en que o presidente do Igape ou o director xeral do citado instituto se atopen en causa legal de abstención ou recusación, a competencia para resolver o expediente afectado delégase excepcionalmente no órgano, dos anteriormente citados, en que non concorra a causa de abstención ou recusación, aínda que excedese os límites xerais da súa competencia por razón de materia ou contía. Nestes casos o órgano afectado poñerá por escrito en coñecemento do competente para resolver a causa ou causas de abstención ou recusación. Nesta delegación inclúese a competencia para ratificar, se é o caso, as resolucións xa ditadas».
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de setembro de 2006.
José Antonio Delgado Arce
Director xeral do Instituto Galego
de Promoción Económica
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 27 de setembro de 2006 pola que se fai pública a modificación dos créditos das bases reguladoras das axudas do Igape á mellora da produtividade empresarial mediante a innovación, cooperación e modernización do tecido produtivo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/10/2006

Mediante Resolución do 17 de febreiro de 2006 (DOG nº 40, do 27 de febreiro) fixéronse públicas as bases reguladoras das axudas do Igape á mellora da produtividade empresarial mediante a innovación, cooperación e modernización do tecido produtivo e procedeuse á súa convocatoria para o ano 2006 en concorrencia competitiva.
Na devandita resolución establecíanse os créditos asignados a cada un dos apoios establecidos nas bases. Resoltos os expedientes constatáse que existe un orzamento sobrante nas partidas 02.02.18/03/01 e 02.02.18/04/01 e que existe unha elevada demanda nas partidas 02.02.18/01/01 e 02.02.18/02/01.
Co obxecto de atender a demanda de proxectos presentados ao abeiro destas bases, e de conformidade coas facultades que teño conferidas
RESOLVO:
Único.-Modifícanse os créditos asignados ás bases reguladoras das axudas á mellora da produtividade empresarial mediante a innovación, cooperación e modernización do tecido produtivo publicados mediante Resolución do 17 de febreiro de 2006 (DOG nº 40, do 27 de febreiro), nas seguintes partidas e contías:
a) Para os apoios enumerados na base 1.4, con cargo á partida orzamentaria 02.02 18/03/01, minóranse en 956.180,65 A quedando asignado un crédito de 1.543.819,35 A para o exercicio 2007.
b) Para os apoios enumerados na base 1.5, con cargo á partida orzamentaria 02.02 18/04/01, minóranse en 333.722,17 A quedando asignado un crédito de 266.277,83 A para o exercicio 2007.
c) Para os apoios enumerados na base 1.2, con cargo á partida orzamentaria 02.02 18/01/01, increméntanse en 902.932,22 A para o exercicio 2007, quedando asignado un crédito de 7.502.932,22 A, coa seguinte distribución plurianual: 2.000.000,00 A para o exercicio 2006 e 5.502.932,22 A para o exercicio 2007.
d) Para os apoios enumerados na base 1.3, con cargo á partida orzamentaria 02.02 18/02/01, increméntanse en 386.970,60 A para o exercicio 2007, quedando asignado un crédito de 3.086.970,60 A, coa seguinte distribución plurianual: 1.000.000,00 A para o exercicico 2006 e 2.086.970,60 A para o exercicio 2007.
Santiago de Compostela, 27 de setembro de 2006.
José Antonio Delgado Arce
Director xeral do Instituto Galego
de Promoción Económica
ORDE do 6 de setembro de 2006 pola que se lle autoriza a ampliación dunha unidade de educación infantil ao centro privado Calasanz-PP Escolapios da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/10/2006

Examinado o expediente presentado polo centro privado Calasanz-PP Escolapios da Coruña, no cal solicita a ampliación dunha unidade de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación dunha unidade de educación infantil ao centro privado Calasanz-PP Escolapios da Coruña, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo de un mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 6 de setembro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: estrada dos Fortes s/n.
Denominación: centro privado Calasanz-PP Escolapios.
Titular: Padres Escolapios.
Código do centro: 15004010.
Nivel: educación infantil.
Unidades de que constaba: 8.
Unidades novas autorizadas: 1.
Composición resultante:
Educación infantil: 9 unidades.
Educación primaria: 18 unidades.
Educación secundaria:
12 unidades de educación secundaria obrigatoria.
6 unidades de bacharelato das modalidades de ciencias da natureza e da saúde, humanidades e ciencias sociais e a de tecnoloxía.
RESOLUCIÓN do 14 de setembro de 2006 pola que se lles dá publicidade aos beneficiarios das axudas concedidas durante o exercicio 2006 ao abeiro das bases reguladoras das axudas para os programas de apoio á continuidade e mellora competitiva da PEME galega que superen os 300.000 euros de subvención.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/10/2006

Mediante Resolución do 11 de marzo de 2005 publicouse a nova regulamentación das bases reguladoras das axudas do Instituto Galego de Promoción Económica para os programas de apoio á continuidade e mellora competitiva da PEME galega (DOG número 58, do 28 de marzo). As mencionadas bases teñen como obxectivo prioritario a procura da mellora competitiva da pequena e mediana empresa.
A base 14 das ditas bases establece que serán obxecto de publicación no Diario Oficial de Galicia as axudas concedidas para aqueles proxectos que superen os 300.000 euros de subvención.
As ditas axudas serán financiadas con cargo á aplicación orzamentaria 02.02.11/03/01.656800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para os programas de apoio á continuidade e mellora competitiva da PEME galega que superen os 300.000 euros de subvención.
Santiago de Compostela, 14 de setembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº expediente: AF003.2005.1.9.
Nome/razón social: Asoc. Prov. de Restauración de Santiago de Compostela.
Data resolución: 30-3-2006.
Importe subvencionable (euros): 740.927,46.
Subvención (euros): 345.372,30.
Emprego que se vai crear: 0.
Nº expediente: AF003.2005.1.21.
Nome/razón social: Federación Prov. de Empresarios de Hostelería.
Data resolución: 30-3-2006.
Importe subvencionable (euros): 845.932,42.
Subvención (euros): 426.940,21.
Emprego que se vai crear: 0.
CORRECCIÓN de erros.-Orde do 9 de maio de 2006 pola que se aproban os modelos de carteis indicativos da promoción de vivendas de protección autonómica e actuacións de rehabilitación.
CONSELLERÍA DE VIVENDA E SOLO — III. OUTRAS DISPOSICIÓNS — 28/09/2006

Advertidos erros na Orde do 9 de maio de 2006 pola que se aproban os modelos de carteis indicativos
da promoción de vivendas de protección autonómica e actuacións de rehabilitación, procédese a efectuar as seguintes rectificacións:
Dentro do modelo número 1 publícase ademais o seguinte cartel, omitido por erro, para as vivendas de protección autonómica de promoción pública. E o modelo número 2 para as vivendas de protección autonómica de promoción privada substitúese polo que aquí e publica.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 14 de setembro de 2006 pola que se modifica o punto oitavo da Orde do 16 de maio de 2006 (Diario Oficial de Galicia do 29 de maio), pola que se aproban as bases que rexerán as convocatorias de axudas correspondentes ás accións dos programas sectoriais de Recursos Naturais, Tecnoloxías para a Innovación e Servizos ao Cidadán do Plan Galego de Investigación, Desenvolvemento e Innovación Tecnolóxica e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/09/2006

Por Orde do 16 de maio de 2006 aprobáranse as bases que rexen as convocatorias de axudas correspondentes ás accións dos programas sectoriais de Recursos Naturais, Tecnoloxías para a Innovación e Servizos ao Cidadán do Plan Galego de Investigación, Desenvolvemento e Innovación Tecnolóxica e procedeuse á súa convocatoria para o ano 2006.
No punto oitavo da devandita orde establécese que para proceder ao libramento dos fondos e percibir as axudas correspondentes será preciso presentar na data límite do 30 de setembro do exercicio correspondente á anualidade de que se trate, a documentación requirida.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido punto oitavo, polo que
DISPOÑO:
A modificación do punto oitavo da Orde do 16 de maio de 2006 pola que se aproban as bases que rexen as convocatorias de axudas correspondentes ás accións dos programas sectoriais de Recursos Naturais, Tecnoloxías para a Innovación e Servizos ao Cidadán do Plan Galego de Investigación, Desenvolvemento e Innovación Tecnolóxica e se procede á súa convocatoria para o ano 2006, no referente ao prazo de presentación dos xustificantes correspondentes aos gastos realizados no ano 2006, do seguinte xeito:
O prazo, para cada programa sectorial, será regulado na publicación da resolución da súa adxudicación que, en todo caso, non poderá ser posterior ao 30 de novembro de 2006.
Santiago de Compostela, 14 de setembro de 2006.
Fernando Blanco Álvarez
Conselleiro de Innovación e Industria
CORRECCIÓN de erros.-Orde do 31 de agosto de 2006 pola que se desenvolve o Decreto 106/2006, do 30 de xuño, polo que se asumen os medios económicos e as funcións e servizos transferidos pola Administración central do Estado á Comunidade Autónoma de Galicia mediante os reais decretos 552 e 553/2006, do 5 de maio, e se procede á distribución dos recursos humanos e materiais entre os departamentos da Xunta de Galicia afectados.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/09/2006

Advertido un erro na devandita orde, publicada no Diario Oficial de Galicia nº 169, do 1 de setembro de 2006, procede facer a seguinte corrección:
Na páxina 13.517, anexo I «Distribución entre consellerías das dependencias que traspasa o Instituto Social da Mariña», onde di «EFPNP de Ribeira cunha superficie de 4.767,58 m (ver nota no pé de paxina)", debe dicir "EFPNP de Ribeira cunha superficie de 4.767,58 m».
Na páxina 13.521, os cadros que se inclúen dentro do punto II.3 «Distribución do capítulo por consellerías», débense substituír polos seguintes:
A
B
C
D
E
F
G
H
CUSTO
PERSOAL
TRANSFERIDO
SEN SS
CUSTO
PERSOAL
TRANSFERIDO
CON SS (1)
COEFICIENTES
AXUSTADOS
EXCESO POR
COEFICIENTE
SUBSTITUCIÓNS
AMPLIACIÓN
PERSOAL
GARDARÍAS
EXPERTOS
DOCENTES
TOTAIS
(SUMA DE
B+D+E+F)
EDUCACIÓN
3.704.334,30
4.926.764,62
0,8442
512.936,13
225.694,00
5.665.394,75
TRABALLO
342.803,07
455.928,08
0,0984
59.808,01
178.746,08
694.482,17
VICEPRESIDENCIA
281.803,85
374.799,12
0,0574
34.856,01
170.000,00
579.655,13
TOTAIS
4.328.941,22
5.757.491,82
1,000
607.600,15
225.694,00
170.000,00
208.746,08
6.939.532,05
A
Total transferido
6.939.532,05
B
Custo persoal transferido con SS
-5.757.491,82
C
Substitucións de centros docentes (imputables a Educación)
-225.694,00
D
Expertos docentes (imputables a Traballo)
-178.746,08
E
Ampliación persoal Vicepresidencia
-170.000,00
Exceso de crédito transferido a+b+c+d
607.600,15
Na mesma páxina, o cadro incluído dentro do punto III «distribución da contía transferida do capítulo II», débese substituír polo seguinte:
CURSOS DE
FORMACIÓN
GASTOS
ADAPTACIÓN
GARDARÍAS
COEFICIENTES
DE DISTRIBUCIÓN
AXUSTADOS
RESTO
CAPÍTULO II POR
COEFICIENTE DE
DISTRIBUCIÓN
TOTAL
CONSELLERÍA
EDUCACIÓN
0,8677
1.381.734,42
1.381.734,42
TRABALLO
51.003,26
0,0726
115.599,32
166.602,58
VICEPRESIDENCIA
59.000,00
0,0597
95.085,13
154.085,13
TOTAIS
51.003,26
59.000,00
1
1.592.418,87
1.702.442,13
Na mesma páxina, no punto VI «Cadro resumo das contías transferidas por consellería», débese substituír polo seguinte:
CONSELLERÍA
CAPÍTULO I
CAPÍTULO II
CAPÍTULO IV
CAPÍTULO VI
EDUCACIÓN
5.665.394,75
1.381.734,40
35.350,14
805.623,11
TRABALLO
694.482,17
166.602,58
64.820,25
VICEPRESIDENCIA
579.655,13
154.085,13
55.560,22
TOTAIS
6.939.532,05
1.702.422,11
35.350,14
926.003,58
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 168/2006, do 14 de setembro, polo que se derroga o Decreto 293/2002, do 26 de setembro, de creación do Centro de Estudios Locais de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/09/2006

Mediante o Decreto 293/2002, do 26 de setembro, publicado no DOG nº 206, do 24 de outubro, foi creado o Centro de Estudios Locais de Galicia como centro superior de formación con carácter de órgano de proposta e asesoramento en materia de accións formativas e de fomento de estudos e investigacións relacionados coas administracións galegas, integrado na Escola Galega de Administración Pública.
De acordo co estipulado no artigo 4º do referido decreto, o obxectivo que se quere conseguir coa creación deste centro é realizar propostas e procurar a mutua coordinación entre as distintas administracións e entidades intervenientes -as consellerías competentes en materia de función pública e Administración local, as catro deputacións provinciais de Galicia e os catro colexios provinciais de funcionarios de Administración local con carácter de habilitados nacionais - en materia de formación, estudos, informes e publicacións.
Durante os anos transcorridos desde a súa creación non se lograron acadar os obxectivos fundamentais que se recollen, tanto na parte expositiva, como no artigo 4º do referido decreto, e que xustificaban a existencia do centro.
Considérase, xa que logo, máis aconsellable que a colaboración entre as entidades intervenientes na constitución deste centro se leve a cabo a través doutros mecanismos.
Así, con data do 9 de xuño de 2006, a Consellería de Presidencia, Administracións Públicas e Xustiza procedeu a denunciar o convenio de colaboración asinado con data do 24 de xullo de 2002 entre a dita consellería, a Escola Galega de Administración
Pública, o representante dos colexios galegos de funcionarios de Administración local con habilitación nacional e as catro deputacións provinciais de Galicia, para a creación dun Centro de Estudios Locais de Galicia, constitución que se fixo efectiva mediante o referido Decreto 293/2002, do 26 de setembro.
Por tanto, por proposta do conselleiro de Presidencia, Administracións Públicas e Xustiza, logo de deliberación do Consello da Xunta de Galicia na súa reunión do día catorce de setembro de dous mil seis,
DISPOÑO:
Artigo único.-Queda derrogado o Decreto 293/2002, do 26 de setembro, de creación do Centro de Estudios Locais de Galicia.
Disposicións derradeiras
Primeira.-Facúltase o conselleiro de Presidencia, Administracións Públicas e Xustiza para ditar as disposicións necesarias para o desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, catorce de setembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Lei 2/2006, do 14 de xuño, de dereito civil de Galicia.
PRESIDENCIA — I. DISPOSICIÓNS XERAIS — 29/09/2006

No Diario Oficial de Galicia nº 124, do 29 de xuño de 2006, publicouse a Lei de dereito civil de Galicia.
Advertido un erro numérico, procédese á súa corrección nos seguintes termos:
Na páxina 10.422, disposición transitoria primeira, onde di: «... o disposto no capítulo VII do título VI desta lei...», debe dicir: «... o disposto no capítulo VIII do título VI desta lei...».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 169/2006, do 28 de setembro, polo que se nomea delegado territorial de Lugo a José Ramón Val Alonso.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 29/09/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta de Galicia e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia na súa reunión do día vinte e oito de setembro de dous mil seis,
Nomeo delegado territorial de Lugo da Consellería de Pesca e Asuntos Marítimos a José Ramón Val Alonso.
Santiago de Compostela, vinte e oito de setembro de dous mil seis.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
ORDE do 21 de setembro de 2006 pola que se dispón o nomeamento de vogais do Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 29/09/2006

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vistas as propostas da Confederación Provincial de Empresarios da Coruña e da Asociación Provincial de Consignatarios e Estibadores, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento dos seguintes vogais do Consello de Administración da Autoridade Portuaria de San Cibrao-Ferrol e a súa ría:
En representación da Confederación Provincial de Empresarios da Coruña:
-Carlos Gil Robles.
-Santiago Pérez Torres.
En representación da Asociación Provincial de Consignatarios e Estibadores:
-Francisco Javier Santiáñez Orero.
Santiago de Compostela, 21 de setembro de 2006.
María José Caride Estévez
Conselleira de Política Territorial, Obras Públicas e Transportes
ORDE do 18 de setembro de 2006 pola que se dispón a renovación de vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 29/09/2006

O artigo 40 da Lei 27/1992, do 24 de novembro, de portos do Estado e da mariña mercante dispón
que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vista a proposta recibida do ente público Portos do Estado, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Renovar o nomeamento de Juan Antonio Sardina Páramo como vogal do Consello de Administración da Autoridade Portuaria de Marín e ría de Pontevedra en representación da Administración xeral do Estado.
Santiago de Compostela, 18 de setembro de 2006.
María José Caride Estévez
Conselleira de Política Territorial, Obras Públicas e Transportes
ORDE do 18 de setembro de 2006 pola que se nomean vogais do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 29/09/2006

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, na versión dada pola Lei 15/2004, do 29 de decembro, a creación do Xurado de Expropiación de Galicia, como órgano colexiado permanente da nosa comunidade autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O referido precepto dispón, entre outros extremos, a composición do xurado, sendo desenvolvido mediante o Regulamento de organización e funcionamento do Xurado de Expropiación de Galicia, aprobado mediante o Decreto 223/2005, do 16 de xuño.
O artigo 4 do referido Regulamento establece na letra d) do seu nº 2 como vogal deste órgano colexiado un técnico facultativo superior, do grupo A, designado pola Federación Galega de Municipios e Provincias.
A este respecto e de conformidade, así mesmo, co disposto no parágrafo 2ª do nº 8 do mencionado artigo 4, a Federación Galega de Municipios e Provincias comunica á Presidencia do Xurado de Expropiación de Galicia, mediante escrito do 15 de setembro de 2006, os vogais designados en representación del.
Cómpre, pois, agora, proceder ao seu nomeamento formal segundo o disposto no nº 7 do artigo 4 do
citado regulamento; deixando sen efecto a designación e consecuente nomeamento efectuado no seu día na referida representación.
Por todo iso,
DISPOÑO:
Artigo único.-Noméanse vogais do Xurado de Expropiación de Galicia en representación da Federación Galega de Municipios e Provincias as seguintes persoas:
Titular: Joaquín López Menéndez.
Suplente: César López Arriíbas.
Disposición derrogatoria
Quedan derrogadas todas as disposicións de igual ou inferior rango no que se opoñan ao disposto na presente orde e, en particular, o establecido na letra b) do anexo da orde desta consellería do 2 de febreiro de 2006, pola que se nomean vogais do Xurado de Expropiación de Galicia (DOG nº 30, do 13 de febreiro).
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de setembro de 2006.
María José Caride Estévez
Conselleira de Política Territorial, Obras Públicas e Transportes
ORDE do 21 de setembro de 2006 pola que se dispón o cesamento de vogais do Consello de Administración da Autoridade Portuaria de San Cibrao-Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 29/09/2006

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vistas as propostas da Confederación Provincial de Empresarios da Coruña e da Asociación Provincial de Consignatarios e Estibadores, e en exercicio da facultade que me foi atri-
buída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento dos seguintes vogais do Consello de Administración da Autoridade Portuaria de San Cibrao-Ferrol e a súa ría, agradecéndolles os servizos prestados:
En representación da Confederación Provincial de Empresarios da Coruña:
-Gonzalo Antón Miranda.
-Francisco Javier Santiáñez Orero.
En representación da Asociación Provincial de Consignatarios e Estibadores:
-Santiago Pérez Torres.
Santiago de Compostela, 21 de setembro de 2006.
María José Caride Estévez
Conselleira de Política Territorial, Obras Públicas e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Orde do 4 de agosto de 2006 pola que se modifican os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/09/2006

Advertidos erros na devandita orde, publicada no DOG nº 155, do venres 11 de agosto de 2006, cómpre facer as seguintes correccións:
Na páxina 12.763, no anexo II Educación Especial, onde di:
CODIGO
NOME DO CENTRO
CONCELLO
PSIQUICOS
PAT.
AUTISTAS
PLURIDEFICIENTES
36010253
HOGAR Y CLINICA
SAN RAFAEL
VIGO
4
2
Debe dicir:
CODIGO
NOME DO CENTRO
CONCELLO
PSIQUICOS
PAT.
AUTISTAS
PLURIDEFICIENTES
36010253
HOGAR Y CLINICA
SAN RAFAEL
VIGO
5
1
Na páxina 12.763, no anexo II Ciclos Formativos de Grao Medio, e na páxina 12.767, no anexo III Formación en Centros de Traballo, deben ser suprimidas todas as referencias que se fan ao centro privado Technical School da Coruña, código 15005294.
CORRECCIÓN de erros.-Decreto 108/2006, do 15 de xuño, polo que se establece a ordenación turística dos restaurantes e das cafetarías da Comunidade Autónoma de Galicia.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 08/09/2006

Advertido erro no devandito decreto, publicado no DOG nº 133, do 11 de xullo de 2006, procede facer as seguintes correccións:
Na páxina 11.136, o modelo de solicitude que consta no anexo I debe ser substituído polo que segue.
Na páxina 11.137, o modelo de solicitude que consta no anexo II debe ser substituído polo que segue.
ORDE do 30 de agosto de 2006 pola que se modifica a do 31 de marzo pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/09/2006

A Orde do 31 de marzo de 2006, da Vicepresidencia da Igualdade e do Benestar, publicada no DOG nº 72, do 12 de abril de 2006, sinala no seu artigo 4 que as subvencións faranse efectivas con cargo á aplicación orzamentaria 2006.05.32.212F.460.0 (proxecto 2003 00512) cun importe de 398.174,00 A destinados ás subvencións reguladas por esta orde.
Recibida unha achega do Ministerio de Traballo e Asuntos Sociais co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta á contía económica.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 517/2005, do 6 de outubro,
DISPOÑO:
Artigo único.
Primeiro.-Ampliar o importe da contía máxima da Orde do 31 de marzo de 2006 pola que se regulan as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado na contía de 81.853,04 A (oitenta e un mil oitocentos cincuenta e tres euros con catro céntimos) con cargo á partida orzamentaria 2006.05.32.212F.460.0 (proxecto 2003 00512) dos orzamentos xerais da Comunidade Autónoma de Galicia para o ano 2006.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de agosto de 2006.
Anxo Manuel Quintana González
Vicepresidente da Igualdade e do Benestar
ORDE do 30 de agosto de 2006 pola que se modifica a do 30 de marzo pola que se regulan as bases que rexerán as subvencións dirixidas ás entidades de acción voluntaria para o fomento e realización de actividades de voluntariado.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/09/2006

A Orde do 30 de marzo de 2006, da Vicepresidencia da Igualdade e do Benestar, publicada no DOG nº 74, do 18 de abril de 2006, sinala no seu artigo 4 que as subvencións faranse efectivas con cargo á aplicación orzamentaria 2006.05.32.212F.480.0 (proxecto 2003 00513) cun importe de 445.121,00 A destinadas ás subvencións reguladas por esta orde.
Recibida unha achega do Ministerio de Traballo e Asuntos Sociais co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta á contía económica.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 517/2005, do 6 de outubro,
DISPOÑO:
Artigo único.
Primeiro.-Ampliar o importe da contía máxima da Orde do 30 de marzo de 2006 pola que se regulan as bases que rexerán as subvencións dirixidas a entidades de acción voluntaria para o fomento e realización de actividades de voluntariado na contía de 117.779,56 A (cento dezasete mil setecentos setenta e nove euros con cincuenta e seis céntimos) con cargo á partida orzamentaria 2006.05.32.212F.480.0 (proxecto 2003 00513) dos orzamentos xerais da Comunidade Autónoma de Galicia para o ano 2006.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de agosto de 2006.
Anxo Manuel Quintana González
Vicepresidente da Igualdade e do Benestar
ORDE do 1 de setembro de 2006 pola que se modifica a do 6 de abril pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais, e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/09/2006

A Orde do 6 de abril de 2006 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais, e se procede á súa convocatoria (DOG nº 77, do 21 de abril de 2006), establece, no seu artigo 5, un importe total dispoñible para o exercicio 2006 de 3.794.098,00 A destinado ao financiamento das subvencións que ao abeiro dela poderán ser concedidas aos seus solicitantes, «sen prexuízo de ulteriores variacións producidas como consecuencia da existencia dunha maior dispoñibilidade orzamentaria».
Posteriormente, no DOG nº 127, do 3 de xullo de 2006 publícase a Orde do 21 de xuño pola que se modifica a do 6 de abril para ampliar o importe dos créditos debido á existencia de fondos dispoñibles para chegar as subvencións ao maior número de beneficiarios posibles.
En consecuencia, e ante a nova existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da Orde do 6 de abril de 2006, na contía adicional de 2.022.660,27 A, coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 6 de abril de 2006 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, nas seguintes contías e aplicacións orzamentarias:
a) Gastos correntes:
05.31.212D.480.0 por importe de 317.638,27 A.
05.31.212D.482.1 por importe de 250.000,00 A.
b) Gastos de investimento:
05.31.212D.780.2 por importe de 736.000,00 A.
05.31.212A.780.2 por importe de 719.022,00 A.
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 1 de setembro 2006.
Anxo Manuel Quintana González
Vicepresidente da Igualdade e do Benestar
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 150/2006, do 31 de agosto, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 5404 do punto quilométrico 6,500 ao final de Xuvia á praia da Frouxeira (termo municipal de Valdoviño).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/09/2006

A Deputación Provincial da Coruña, en sesión celebrada o día dezaseis de setembro de dous mil cinco, aprobou o proxecto de ampliación e mellora do trazado da estrada provincial 5404 do punto quilométrico 6,500 ao final de Xubia á praia da Frouxeira e, na sesión do vinte e tres de febreiro de dous mil seis, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
Que o dito expediente tivo entrada na Consellería de Presidencia, Administracións Públicas e Xustiza contén a certificación acreditativa da Deputación Provincial da Coruña da adecuación do proxecto de referencia ao disposto na Lei 4/1994, do 14 de setembro, de estradas de Galicia.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a estrada existente resulta moi perigosa polo seu deficiente estado actual, cun risco elevado de accidentes con perigo para a vida humana, debido á existencia de curvas perigosas con pequeno raio con edificacións e vivendas pegadas á estrada, engadindo a circunstancia de que o largo da calzada é de dimensións inferiores ás necesidades dos vehículos.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día trinta e un de agosto de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 5404 do punto quilométrico 6,500 ao final de Xuvia á praia da Frouxeira, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, trinta e un de agosto de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 6 de setembro de 2006 pola que se anuncia o concurso de ideas, no nivel de anteproxecto, para a ordenación, urbanización e posterior construción dun grupo de VPP no barrio de Covadonga (Ourense). (Expediente IGVS008-06).
INSTITUTO GALEGO DA VIVENDA E SOLO — III. OUTRAS DISPOSICIÓNS — 14/09/2006

1. Entidade adxudicadora.
a) Organismo: Instituto Galego da Vivenda e Solo.
b) Dependencia que tramita o expediente: Dirección Técnica de Construcións.
c) Número de expediente: IGVS008-06.
2. Obxecto do contrato.
a) Descrición: concurso de ideas no nivel de anteproxecto para a ordenación, urbanización e posterior construción dun grupo de VPP no barrio de Covadonga (Ourense).
3. Premios.
a) Primeiro premio: 30.000 A.
b) Segundo premio: 10.000 A.
c) Ata 2 accésits de 5.000 A.
A consecución do primeiro premio facultará o gañador para optar á adxudicación, polo procedemento establecido no artigo 216.4º do TRLCAP, do contrato de consultoría e asistencia técnica consis-
tente na redacción das figuras de planeamento necesarias para o desenvolvemento de solo obxecto de actuación, proxecto de urbanización, proxecto básico e de execución de todo tipo de instalacións requiridos pola lexislación vixente.
4. Membros do xurado.
Presidenta: a conselleira de Vivenda e Solo.
Vogais:
O delegado provincial da Consellería de Vivenda e Solo.
1 arquitecto designado polo Concello de Ourense.
2 técnicos do Instituto Galego da Vivenda e Solo.
1 técnico da delegación provincial.
Secretario: un/unha licenciado/a en dereito da Consellería de Vivenda e Solo.
5. Obtención de documentación e información.
a) Entidade: Instituto Galego da Vivenda e Solo.
Domicilio: polígono das Fontiñas. Área Central, s/n.
Localidad y código postal: Santiago de Compostela, 15781.
Teléfono: 981 54 19 46.
Fax: 981 54 16 00.
b) Tamén se poderán obter os pregos relativos a esta contratación a través da internet no enderezo:
http://www.xunta.es/contratacion/resultado.jsp?N=7104
c) Data límite de obtención de documentación e información: ata o día de remate de presentación de ofertas.
6. Presentación de ofertas.
a) Data límite de presentación: 15 días para a inscrición e 45 días para a entrega dos proxectos a contar ambas desde o día seguinte ao da publicación desta resolución neste diario. De coincidir o dito día en sábado ou festivo o prazo de inscrición e de presentación rematará o primeiro día hábil seguinte. Cando a proposición se envíe por correo o concursante deberá xustificar a data de imposición do envío na oficina de correos ou anunciarlle ao órgano de contratación a remisión da dita proposta mediante telegrama ou fax (980 54 16 00) no mesmo día.
b) Documentación que hai que presentar: a especificada no prego de bases.
c) Lugar de presentación: rexistro da sede central do IGVS, Área Central, polígono das Fontiñas, s/n, Santiago de Compostela, 15781.
10. Gastos de anuncios.
Os gastos de publicación dos anuncios serán aboados polo gañador do primeiro premio.
Santiago de Compostela, 6 de setembro de 2006.
Teresa Táboas Veleiro
Presidenta do Instituto Galego da Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 29 de agosto de 2006 pola que se anuncia o concurso de ideas, no nivel de anteproxecto, para a construción dunha área residencial no Campus de Elviña da Universidade da Coruña. (Expediente IGVS007-06).
INSTITUTO GALEGO DA VIVENDA E SOLO — III. OUTRAS DISPOSICIÓNS — 14/09/2006

1. Entidade adxudicadora.
a) Organismo: Instituto Galego da Vivenda e Solo.
b) Dependencia que tramita o expediente: Xerencia.
c) Número de expediente: IGVS007-06.
2. Obxecto do contrato.
a) Descrición: concurso de ideas no nivel de anteproxecto para a construción dunha área residencial no Campus de Elviña da Universidade da Coruña.
3. Premios.
a) Primeiro premio: 100.000 A.
b) Segundo premio: 40.000 A.
c) Terceiro premio: 20.000 A.
d) Ata 2 accésits de 10.000 A.
A consecución do primeiro premio facultará o gañador para optar á adxudicación, polo procedemento establecido no artigo 216.4º do TRLCAP, do contrato de consultoría e asistencia técnica consistente na redacción da documentación precisa para tramitar a modificación puntual do plan parcial, na redacción do proxecto de urbanización así como na redacción do proxecto básico e de execución das vivendas e, cando se executen as obras, da dirección facultativa destas.
4. Membros do xurado.
Presidenta: a conselleira de Vivenda e Solo.
Vogais:
Reitor da Universidade da Coruña.
Director xeral do Instituto Galego da Vivenda e Solo (IGVS).
Director técnico de Solo do IGVS.
Vicerreitor de Infraestruturas da Universidade da Coruña.
1 arquitecto da Consellería de Vivenda e Solo.
1 arquitecto en representación do Concello da Coruña.
1 arquitecto en representación do Colexio Oficial de Arquitectos de Galicia.
Secretario: un/unha licenciado/a en dereito da Consellería de Vivenda e Solo.
5. Obtención de documentación e información.
a) Entidade: Instituto Galego da Vivenda e Solo.
Domicilio: polígono das Fontiñas. Área Central, s/n.
Localidad y código postal: Santiago de Compostela, 15781.
Teléfono: 981 54 19 46.
Fax: 981 54 16 00.
b) Tamén se poderán obter os pregos relativos a esta contratación a través da internet no enderezo:
http://www.xunta.es/contratacion/resultado.jsp?N=7103
c) Data límite de obtención de documentación e información: 15-11-2006.
6. Presentación de ofertas.
a) Data límite de presentación: 16-11-2006.
b) Documentación que hai que presentar: a especificada no prego de bases.
c) Lugar de presentación: rexistro da sede central do IGVS, Área Central, polígono das Fontiñas, s/n, Santiago de Compostela, 15781.
10. Gastos de anuncios.
Os gastos de publicación dos anuncios serán aboados polo gañador do primeiro premio.
11. Data de envío do anuncio ao Diario Oficial da Unión Europea: 29 de agosto de 2006.
Santiago de Compostela, 29 de agosto de 2006.
Teresa Táboas Veleiro
Presidenta do Instituto Galego da Vivenda e Solo